
I STARA PJESMA: 

,SVRHA POSVEĆUJE SREDSTVA" 




SARAJEVO 1933 


S odobrenjem crkvenih starješina _ 



Radi onih čitatelja, kojima još nije doprla 
do ušiju ova pjesma, moramo odmah primjetiti, 
da je smisao ovih riječi: »svrha posvećuje sred¬ 
stva« po sebi mnogostruk, jerbo i sredstva mo¬ 
gu biti raznovrsna, dobra ili zla ili indiferentna 
(tj. ni dobra ni zla sama po sebi). No kad se 
obično o njima govori i kad se prišivaju Isusov¬ 
cima kao njihova nauka, misli se uvijek: dobra 
svrha posvećuje ili oplemenjuje (opravdava) 
zla sredstva. Tako n. pr. da .svrha (nakana) 
pomoći siromaku opravdava krađu počinjenu u 
toj nakani, da se pomogne siromahu; ili slagati, 
da se ukloni kakva neprilika, ne bi bilo grijeh 
nego možda i dobro djelo. Svakom' je katoliku 
jasno, da se spomenuto načelo shvaćeno u ovom 
smislu protivi kršćanskoj nauci i riječima sv. 
Pavla: Ne smije se činiti zlo, da se postigne do¬ 
bro. Ipak ima ljudi, koji se ne ustručavaju tru¬ 
biti i guditi, da Isusovci naučavaju to nekršćan- 
sko načelo: (dobra) svrha posvećuje (zla) sred¬ 
stva. Da vidimo, što j e na stvari! 


Naklada Glasnika Presvetog Srca Isusova 
Zagreb, Palmotićeva 31. 



I. „Casna“ starost i silna 
proširenost ove pjesme. 

Kao što u mnogim drugim pitanjima, tako 
i ovdje nije moguće dati točan odgovor, kad je 
i od koga je nastalo ono žalosno načelo, da svr¬ 
ha posvećuje sredstva. No vrlo važnu ulogu u 
ovoj stvari igrao je svakako francuski pisac 
Blaise Pascal. On je živio od godine 1623. do 
1662., a god. 1656. i slijedeće izdao je u obranu 

janzenista a protiv Isusovaca 18 pisama, sabra¬ 
nih u knjigu s naslovom: »Les Provinciales«. 
Na naš predmet odnosi se sedmo između tih pi¬ 
sama, koje među ostalim govori o ravnanju sa¬ 
vjesti. Pascal izmišlja razgovor sa španjolskim 
Isusovcem Escobar-om (živio 1589.—1669.) 
Pascal stavlja Escobaru različita pitanja iz mo- 
ralke, da mu ih rastumači. Isusovac Escobar 
razlažući sad ovo sad ono dolazi i na važnu izre¬ 
ku: »Mi (Isusovci) popravljamo pogrešnost 
sredstva čistoćom nakane (svrhe)«, što bi u 
stvari bilo isto kao i reći: svrha posvećuje zla 
sredstva. 

Drugi su opet našli povoda galami u djelu 
»Medulla«, što ju je već 1645. izdao Isusovac P. 
Busenbaum. Tu su »oštrovidni« čitatelji naišli 
na porazne izreke kao : »cum finiš est licitus, 
etiam media sunt licita« i »cui licitus est finiš, 
etiam licent iredia« (kad je dopuštena svrha, 
dopuštena su i sredstva; — komu je dopuštena 
svrha, dopuštena su i sredstva). 

Ima dakle već blizu tri stotine godina, 
kako se ta pjesma pjeva i kako se Isusovcima 
predbacuje nauka.: svrha posvećuje sredstva. 
Među mnogima, koji su se poslije Pascala na¬ 
bacili na Isusovce tom krilaticom, bio je dakako 
bezbožac Diderot, pa talijanski filozof V. Gio- 
berti (1847. izdao knjigu »II Gesuita moderno«),, 
pa Zola i bezbroj drugih njihova soja i kroja. 
Protestantska enciklopedija spominjući »metho- 
dus dirigenđae intentionis« veli za Isusovce: 
»po ovom načelu može čovjek ne ogriješivši svo¬ 
je savjesti učiniti zakonom zabranjeno djelo, 
samo ako ima plemenitu svrhu«. Crkvena povi¬ 
jest od protestanta Appela naziva ovu nauku 
intencionalizam i kaže: »prema njemu je slo¬ 
bodno činiti, što je inače zabi-anjeno, ako se pri 
tom ide za dobrom svrhom. Ova se nauka dodu¬ 
še ne nalazi ni u jednoj isusovačkoj knjizi, ali 
se bez sumnje po njoj ravnaju riješenja u mno¬ 
gim pojedinačnim stvarima«. Ovo zlobno mišlje- 

nje o Isusovcima raširilo se tako, te si mnogi ne 
mogu zamisliti Isusovce, a da ne misle odmah i 
na ovu krilaticu o svrhi i sredstvima, kao što 
si ne možemo predstaviti crnca, a da ne misli¬ 
mo, da je crn. To je ona stara pjesma, koja se 
neprestano širi u novim melodijama; to je ko¬ 
račnica svih neprijatelja isusovačkog reda, koju 
oni opet i opet pjevaju i koja uvijek neuki i ne¬ 
upućeni narod napunja zgražanjem i užasom 
radi isusovačkog morala (Dr. Heiner). 

Međutim sve ovo pjevanje odnosno grakta¬ 
nje jest ponajprije neosnovano, nelogično. Toliko 
velimo zasada, a malo kasnije reći ćemo još ne¬ 
što. 

Cicero pripovijeda o Hanibalu ovu zgođieu: 
Kad je Hanibal kao bjegunac boravio kod sir- 
skog kralja Antioha, bi jednog dana u dvor An- 
tiohov pozvan filozof Formion, na glasu sa svo¬ 
je mudrosti. Ovaj je mudri čovjek kroz nekoli¬ 
ko sati govorio o dužnostima vojskovođe i o raz¬ 
nim vojničkim stvarima. Svi prisutni divili se 
riječima Formionovim te upitaše Hanibala, što 
on misli o filozofu. Kaže se, đa je Hanibal ne 
baš savršeno grčki ali vrlo iskreno odgovorio, 
da je vidio mnoge luđake ali da u svom životu 
nije naišao na stara čovjeka, koji bi tako ludo 
govorio kao Formion. I Herkula mi — dodaje 
Cicero — pravo je imao Hanibal. Jer doista je 
odveć drsko i besmisleno, da čovjek, koji nije 
nikad ni vidio tabora ni neprijatelja, upute o 
vojničkim poslovima daje onome, koji se je sa 
Rimljanima tako slavno borio za svjetsko prven¬ 
stvo. (De Orat. II., 18.) 

Slično nešto mogli bismo reći o protivnici¬ 
ma Isusovaca: to su ljudi, koji niti su ikada 
ozbiljno proučavali isusovački moral, niti su bili 
sposobni za taj posao, a ako su se dali na čita¬ 
nje isusovačkih djela, ni jesu ih razumjeli. Ba¬ 
rem toliko, jer ne želimo nikome podbacivati ho¬ 
timično iskrivljivanje isusovačke nauke. Za 
Pascala je jedan francuski kritičar rekao, da je 

ili varao ili se prevario. A jedna druga kritika 
Pascalova djela »Les Provinciales« iznijela je i 
dokazala ništa manje nego 457 patvorenja na 
latinskim citatima, 401 patvorenje u prijevo¬ 
du, 220 raznih ispustaka i izvraćanja, svega da¬ 
kle preko hiljadu neispravnosti razne vrste. A 
cijelo njegovo djelo ne samo da je brzo iza nje¬ 
gove publikacije (1657.) sv. Crkva stavila na 
indeks zabranjenih knjiga, nego ga je i fran¬ 
cuska svjetovna vlast proglasila klevetničkim i 
heretičkim spisom i dala javno sažgati u Pari¬ 
zu dne 14. listopada 1661. 

Drugi krivi tumačitelji isusovačke nauke 
slično su postupali kao Pascal: izvrtali, što im 
se svidjelo, ispuštali, što nije trebalo, istrgnuti 
neke riječi iz njihova konteksta (saveza) i dali 
im dakako na taj način smisao posve drukčiji. 
Ovakovom logikom mogao bi netko iz samog sv. 
pisma dokazati, da nema Boga, jer zaista stoji 
u psalmu 13. i još pače u ps. 52. »nema Boga«. 
Ali — prije toga stoji još: »reče luđak u srcu 
svojemu«, to jest cijela izreka nije samo: nema 
Boga, nego glasi: »Reče luđak u srcu svojemu: 
nema Boga«. 

Logikom proizvoljnog tumačenja dokazat 
bismo mogli, đa je trinaest vjekova prije Isuso¬ 
vaca već postojalo načelo: svrha posvećuje 
sredstva, te da ga je zastupao ne kakav Ivo ili 
Jovo, nego jedan biskup i crkveni naučitelj, sve¬ 
ti Augustin. On veli ovako: »Ljubi (Boga i bliž¬ 
njega, dakako svrhunaravnom ljubavlju) pa či¬ 
ni što hoćeš.... Imaj u sebi korijen ljubavi; iz 
ovog korijena ne može niknuti nego samo do¬ 
bro... Nakana čini djelo dobrim...« 
I zaista je u ovom našem dvadesetom stoljeću 
breslavski profesor, svrzimantija i odmetnik od 
vjere katoličke Dr. J. Wittig ove riječi sv. Au- 
gustina protumačio u istom duhu i istom logi¬ 
kom, kojom se služe protivnici Isusovaca, dočim 
sv. Augustin pretpostavlja sredstva ne koja bi¬ 
lo nego dobra ili indiferentna, kaošto pretpo¬ 

stavlja i pravu ljubav, spojenu s drugim krepo¬ 
stima, i živu ljubav, djelotvornu, koja se očitu¬ 
je u dobrim djelima. A da dobra nakana opleme¬ 
njuje inđifentna sredstva, indiferentne čine, to 
je dakako nauka Isusovaca i cijele katoličke Cr¬ 
kve i sv. Pavla: »Ako dakle jedete ili pijete ili 
što drugo činite, sve činite na slavu Božju« I. 
Kor. 10, 31. 

Nelogično je dakle i' neispravno izvađanje 
isusovačkih protivnika, jer oni neispravno tu¬ 
mače spise isusovačkih moralista, na kojima 
temelje svoje izvode. Pođimo sada korak dalje 
i pogledajmo, 

v 

II. Čije je ovo načelo; svrha 
posvećuje sredstva. 

■ Lako je bilo Pascalu izmisliti razgovor s 
Isusovcem Escobarom i njegove izjave. No evo, 
što piše taj isti Escobar: »Ako je djelo zlo po 
svojem predmetu ili samo po sebi, a čini se radi 
dobre svrhe, ono ne mijenja radi toga svoje mo¬ 
ralne zloće, nego ostaje apsolutno i skroz i skroz 
zlo; kao n. pr. krasti, da se dade milostinja. 
Zao čin ne može u moralnom pogledu imati ka¬ 
rakter dobrote«. 

Spomenuti već P. Busenbaum, kad piše: 
»cum finiš est licitus, etiam media sunt licita«, 
pretpostavlja sredstva, koja nisu po sebi etički 
zla, jedino primjeri, koje navada — to drage 
volje priznajemo — nisu zgodno izabrani. Me¬ 
đutim P. Busenbaum veli dalje i ovo: »Nije ni¬ 
kada slobodno prestupiti zabranjujući naravni 
zakon, niti da se izbjegne smrti, dakle ni radi 
dobre svrhe«. 

P. Pavao Layman (f 1635.), P. Eđmunđ 
Voit (XVIII. v.), P. Augustin Lehmkuhl 
(f 1917.) uče posve isto, što cijela katolička 

Crkva, naime da dobra svrha ne opravdava zle 
čine i zla sredstva. Glasoviti P. Deharbe u svo¬ 
jem tumačenju katekizma osuđuje n. pr. laž po¬ 
činjenu radi ne znam kako dobre nakane, jer ne 
smijemo nikad činiti zlo, da odatle dođe dobro. 

Vrlo poznati P. Noldin piše izrijekom: »Iz 
ovoga je jasno, da griješi proti osnovnim nače¬ 
lima etike, ko uči da svrha posvećuje sredstva, 
t. j. da dobra svrha čini, te djelo po sebi ili po 
prilikama zlo, postane dobro. Jer i ako dobra 
svrha može učiniti, da bude dobro ono dj elo, ko¬ 
je je po sebi ili po prilikama indiferentno, ipak 
ne može učiniti, da bude dobro ono djelo, koje 
je po sebi ili po prilikama zlo«. 

Napokon jedan od Isusovaca naših dana, 
Francuz P. Lahr kaže: »Nikada i ni u kojem 
slučaju nije slobodno htjeti ono, za što se zna 
da je zlo, bez obzira na to, da li se hoće kao 
svrha ili kao sredstvo. Time se aposlutno osu¬ 
đuje ono odiozno načelo, da svrha posvećuje 
sredstva«. 

Mi dakako ne možemo ovdje navađati riječi 
ili spise svih isusovačkih pisaca, ali da načelo: 
svrha posvećuje sredstva, nije isusovačka nau¬ 
ka, svjedoci su nam svi moralisti iz Družbe Isu¬ 
sove po redu bilo abecednom ili kojem drugom. 
Navest ćemo ovdje samo nekoliko njih s oz¬ 
nakom godine, u kojoj je život završio: Amicus 
(1651), Antoine (1748), Arriaga (1667), Azor 
(1603), Ballerini (1881), Bauny (1649), Beca- 
nus (1624), Sv.. Robert Bellarmin (1621), Be- 
ringer (1909), Bucceroni (1918), Cardenas 
(1684), Castropalaus (1638), Comitolus (1626), 
Coninck (1633), Dicastillus (1653), Ehrentreich 
(1708), Elizalđe (1678), Esparza (1689), Fa- 
gundez (1645), Filiucci (1622), Frins (1912), 
Genicot (1900), Gobat (1679), Gonzalez (1705), 
Gury (1866), Henriquez (1608), Hurtado 
(1646), Illsung (1695), Krimer (1703), Kugler 
(1721), Lacroix (1714), Laymann (1685), Les- 
sius (1623),,de Lugo Fr. (1652), njegov brat 


Kardinal de Lugo J. (1660), Maertius (1664), 
Matharan (1894), Mayr (1749), Mazzotta 
(1746), Mendo (1684), Molina (1600), Moya 
(1684), Oviedo (1651), Palmieri (1909), Pel- 
lizarius (1651), Quintanađuenas (1651), Ras- 
sler (1723), Raynoudus (1663), Rebellus (1608), 
Reginaldus (1623), — evo ih već ko naručenih 
50 imena kao 50 potpisa i to autentičnih! — 
zatim: Reuter (1762), Sa (1596), Sabetti 
(1898), Salas (1612), Sanchez (1610), Stoz 
(1678), Suarez (1617), Tamburini (1675), Tan- 
ner (1632), Terillus (1676), Kardinal To let us 
(1596), Valentia (1603), Vasquez Gabr. (1604), 
Viva (1726), Vogler (1708), Zaccaria (1795), 
a od novijih i savremenih: Kardinal Billot, 
Arregui, Cappello, Cathrein, Ojetti, Vermeersch. 

Rado bismo znali, tko je između onih, što 
počevši od 1656. godine pa do današnjeg dana, 
pjevaju, gude, trube, sikću i grakću, onu istu 
staru i otrcanu pjesmu o posvećivanju sredsta¬ 
va, tko je između njih proučavao ili čitao spo¬ 
menute _ isusovačke pisce, tko je između njih 
uopće vidio djela ovih Isusovaca, tko je između 
njih čuo za imena ovdje navedenih isusovačkih 
pisaca? A ako nisu čitali spomenutih djela, on¬ 
da nek pročitaju još jeđamput historiju o Ha¬ 
nibalu i Formionu i — mutatis mutanđis — 
nek je sebi primijene. 

Naprotiv da dobra svrha ne posvećuje zla 
sredstva : to je nauka svih Isusovaca starih i no¬ 
vih kontinenata; to je nauka Isusovaca počevši 
ođ sv. Ignacija pa sve do današnjih; to je nauka 
koju oni uče u svojim školama, koju oni nau¬ 
čavaju s propovjedaonica, koje se oni drže u 
ispovjedaonicama i u svom privatnom i javnom 
životu, i to svi, svi bez ijedne iznimke, a isto 
tako svi bez iznimke osuđuju i zabacuju kao 
neisusovačko, nekatoličko, nepošteno, nemoral¬ 
no ono načelo, što im se sa raznih strana pred- 
bacuje, da svrha posvećuje zla sredstva. 

A ako je itko mjerodavan da prosudi, što 

uče i što ne uče Isusovci, to su svakako mjero¬ 
davni oni sami i sv. Crkva, koja je »stup i tvrđa 
istine« I. Tim. 3, 15. i koja je osudila klevete 
i Blaisea Pascala i svih njemu sličnih, te koja 
isusovačku nauku odobrava a Isusovce prati svo¬ 
jom ljubavlju i priznanjem. 

Nisu dakle Isusovci ni postavili ni naučali 
ni slijedili ono nemoralno načelo, da svrha po¬ 
svećuje zla sredstva, nego — da ne zalazimo u 
odveć davna vremena — naučavao ga je na pri- 
mjer Florentinac Nikola Machiavelli. 

Dne 27. rujna 1540. bio je red Družbe Isu¬ 
sove prvi pat odobren od pape Pavla III. bulom 
»Regimini militantis Ecclesiae«, a dvadeset i 
pet godina prije toga izdao je Machiavelli svo¬ 
je djelo »II Principe«, u kojem se nalaze evo 
ovakove nauke: »Ko ide za tim, da u svemu 
radi moralno dobro, mora da propadne u mnoš¬ 
tvu, koje se za to ne brine. Zato onaj,, koji ho¬ 
će da se učvrsti, mora znati prema' prilikama^ i 
zlo činiti.. Razboriti vladar ne smije i ne može 
držati svoju riječ, ako bi držanje riječi bilo 
njemu na štetu.... Nek nastoji osigurati 
samo svoj život i svoju vlast; sredstva za 
to vrijedit će uvijek kao pošten a«. 
_Prema Machiavelli-u moral vrijedi za privat¬ 
ne i kućne odnošaje a ne tiče se upravljanja 
države; za državu je glavna norma socijalna ko¬ 
rist, i svaki zakon, svaki politički postupak jest 
pravedan i zakonit, ako je koristan po državu. 

Još jedan, i to engleski filozof Hobbes izdao 
je 1642. djelo »de Cive«, koje sadržaje nauku 
o opravdanju kakvih bilo sredstava, napose pak 
ovu tvrdnju: »Budući da je uzaludno pravo na 
svrhu onome, ko nema pravo na sredstva, sli¬ 
jedi: kad svako ima pravo da se uzdrži, da ima 
također pravo upotrebljavati svasred- 
st va i i z vr šivat i svaki čin, bez kojeg 
se ne može uzdržati«. 

Kao zastupnike mišljenja o opravdanju zlih 


sredstava — veli jedan anonimni talijanski pi¬ 
sac — mogao bih navesti: »onu dobričinu Ca- 
voura, koji je priznao, da je njegova politika bi¬ 
la politika da balossi t. j. lopovska. Naveo 
bih. Maxima đ’ Azeglio, koji je tu politiku, što 
ju je i on u zvijezde kovao, đefinovao kao poli¬ 
tiku, koja se temelji na moralu sa dva utega i 
dvije mjere, dosljedno na moralu opakom. Na¬ 
veo bih načelo Salvagnoli-evo, da se s istinom 
ne može vladati. Zatim sa knjigom Lemarmore 
»Un po’ piu di luče« (malo više svijetla) u ruci 
i s dvjema knjigama, koje je tiskao Luigi Zini, 
.... pokazao bih, kako se je, da se postigne 
svrha: ujedinjenje Italije, služilo s tolikim hirn- 
bama, licemjerjem, lažima, izdajama, varkama, 
da je tim na zao glas došla Italija za sve vje¬ 
kove. ..,« 

»Ko je naučavao, da svrha posvećuje sred¬ 
stva?« — veli izdavač lista »La Reponse«. — 
»Nije li to,- recimo, Voltaire, koji ovako pjeva 
slavospjev laži: »Laž je zla samo kad donosi 
zlo. Ona je vrlo velika krepost, kad 
donosi kori s t. Treba lagati kao đavo ne 
plašljivo, ne za neko vrijeme, nego odvažno, 
uvijek... Lažite, prijatelji moji, lažite; ja ću 
vam isto uzvratiti, kad bude zgode.« Ko je nau¬ 
čavao, da svrha posvećuje sredstva? Nije li to 
činila Strahovlada, nije li to bio »raison <T etre« 
Odbora za opće blagostanje? Ne čini li to sadaš¬ 
nji boljševizam, koji je poubijao hiljade i hi¬ 
ljade nevinih, da uspostavi diktaturu proletari¬ 
jata? Divne li svrhe, koja posvećuje upravo 
strašna sredstva! 

Sve u svemu: Isusovci uče isto što i sv. Pa- 
vao : »ne smije se činiti zlo, da se postigne do¬ 
bro«, isto što uče ostali katolički moralisti: »bo- 
num ex integra causa, malum ex quolibet de- 
fectu«, t. j. djelo je dobro, kad je sve dobro, i 
predmet i prilike i sredstva i svrha, a zlo je, 
čim jedan od ovih elemenata manjka. 


10 


11 


Naprotiv načelo: svrha posvećuje sredstva, 
svojina je onih, koji se u svojini nazorima i u 
svom životu najviše razilaze od Isusovaca, a to 
su bezbožnici, revolucionara i svi neprijatelji 
Boga, Crkve i čovječanstva. 


III. Nagrada od 1.000 forinti. 

Nekako nam je neugodno prepričavati ovu 
staru pripovijest, koja je već na hrvatskom je¬ 
ziku višeput objelodanjena, tako god. 1905. u 
reviji »Hrvatska Straža«, a god. 1930. u reviji 
»Život«. No pripovijest je zanimiva poput ro¬ 
mana, pa ćemo je ponoviti, nek bude staroj pje¬ 
smi — i stari refren! 

Prigodom pučkih misija u Frankfurtu na 
Majni, godine 1852., glasoviti Isusovac P. Petar 
Roh (živio od 1811. do 1872.) obeća javno »pro¬ 
povjedaonice hiljadu forinti onome, ko bude 
mogao navesti ma jednog samo Isusovca, koji 
brani famozno načelo, da svrha posvećuje sred¬ 
stva. Sucima su imali biti profesori juriđičkog 
fakulteta u Heidelbergu ili Bonnu. Ujedno za¬ 
moli P. Roh sve prisutne, nek ovaj njegov pro¬ 
glas rašire što više među narodom. To je bila 
prva ponuda, i dosta privlačiva, budući da 
je jedini P. Roh mogao izgubiti 1000 forinti, a 
za protivnika u slučaju neuspjeha u dokaziva¬ 
nju nije bila nikakova opasnost. Ponuda P. Ro- 
ha zaista ne ostade bez uspjeha, jer već slije¬ 
deće godine (1853.) protestant H. Fischer, dr¬ 
žavni savjetnik, izdade djelce: »Aburteilung der 
Jesuitensache«. Ali polagano! Na 54. strani tog 
djelca veli Fischer: »da isusovački red odobra¬ 
va načelo: svrha posvećuje sredstva, nije istina, 
pače nije ni vjerojatno, a i sami protivnici tog 
reda, koji su stvar najtemeljitije istražili, nisu 
to nikad ustvrdili«. 

Koncem godine 1861. i početkom 1862. da¬ 

vao je isti P. Roh vjerske konferencije u Hallu 
i tu ponovio svoju izjavu i obećanje nagra¬ 
de od 1000 forinti, a godine 1863. bi po treći 
put izdan isti proglas. 

U to vrijeme javili su se doduše nekoji mu¬ 
drijaši željni onih 1000 forinti. Tako jedan ano¬ 
nimni auktor knjižice: »Jesuitenmoral« (1863.), 
zatim protestantski župnik Maurer s brošurom: 
»Neuer Jesuitenspiegel« (1868.), a profesor Ja- 
cobi držao je najprije u tu svrhu predavanja na 
teološkom fakultetu u Hallu (1862.), a zatim 
ih dao štampati. Nagradu nije dobio nitko, ali 
klevete su se i dalje širile, osobito po novinama. 
Nekoje od ovih događaja pripovijeda sam P. 
Roh u brošuri: »Stara pjesma: svrha posvećuje 
sredstva, s popravljenim tekstom i novom me¬ 
lodijom« (1869.). 

Iza smrti P. Roha raspisa godine 1890. g. 
Richter, kapelan u Duisburgu, istu nagradu — 
to je bilo dakle po četvrti put, kako se 
je oznanila ista nagrada, no ni ovaj put nije se 
nitko našao, da zasluži 1000 forinti. 

Napokon petu ponudu postavi god. 
1903. katolički svećenik i narodni zastupnik 
Dasbach. On obeća dvostruku svotu, naime dvi¬ 
je hiljade forinti, sretniku, koji dokaže, da je 
načelo o posvećivanju sredstava isusovačka na¬ 
uka. Sada se javi jedan stručnjak, kojemu pu¬ 
ni naslov zvuči: grof Pavao Hoensbroech, od¬ 
metnik od isusovačkog reda i od Crkve katoličke. 
Ako itko, a to je on, kao bivši Isusovac, mogao 
poznavati isusovačku nauku i dokazati famoz¬ 
nu tvrdnju. I zaista grof Hoensbroech nije bio 
vulgarni umnik. Svi dotadanji dokazi protiv Isu¬ 
sovaca za njega su bez vrijednosti, te on izjav¬ 
ljuje u novinama i u posebnoj brošuri: »Onamo 
od Pascala pa sve do danas ne može se pred kri¬ 
tikom održati ništa, što se navodi kao dokaz, 
da se u isusovačkim knjigama nalazi ono zlo¬ 
glasno načelo. Sve su to sami iz konteksta istr¬ 
gani citati — većim dijelom iz »Medulla theolo- 

giae moralis« od P. Busenbauma. Premda su tu 
jasne riječi, kad je svrha dopuštena, onda su 
i sredstva dopuštena (cum finiš est licitus, 
etiam media sunt licita), ipak to ne dokazuje 
ništa, jer se na tim mjestima ne radi o sred¬ 
stvima, koja su po sebi etički zla«. Mi smo gro¬ 
fu Hoensbroechu zahvalni za ovu lojalnu kon¬ 
stataciju. Budući da ga dotadanji dokazi nisu za¬ 
dovoljavali, Hoensbroech se dao na veliki po¬ 
sao, da sabere nov dokazni materijal. Komisija 
sveučilišnih profesora imala je odlučiti, da li 
je Hoensbroech zaslužio 2000 forinti; ali ne bi 
moguće sastaviti takvu komisiju, jerbo 26_ pro¬ 
testantskih profesora ne htjedoše primiti taj 
posao, a Hoensbroech isključi iz komisije kato¬ 
ličke profesore Mausbacha i Heinera, koji su mu 
bili sumnjivi zbog »jezuitizma«. Hoensbroech 
se obrati na sudište u Trieru, a kad se je ono 
izjavilo nenadležnim, dođe ova škakljiva raspi a- 
va pred sud u Kolnu. — 31. ožujka 190o. bijaše 
Dasbach postavio svoju ponudu, a dvije godine 
manje jedan dan poslije toga, naime 30. ožujka 
1905., nemilosrdni suci zabaciše sav onaj pom¬ 
no sakupljeni novi »dokazni materijal« i izjavi¬ 
še: »Ni u jednom od isusovačkih tekstova, što 
ih je naveo Hoensbroech, ne sadržaje se opće 
načelo, da čin po sebi zao može postati dobar 
uslijed dobre svrhe«. 

Pedeset jednu godinu uzalud je čekala 
obećana nagrada od 1000 forinti, a sad je već 
skoro trideset godina prohujalo, otkako još uvi¬ 
jek čeka nagrada od 2000 forinti, koja bi .se 
vjerovatno isplatila dobitniku u njemačkim 
markama i s kamatama. Pa zar još nije majka 
rodila junaka, da on svoje osvijetli lice i odne¬ 
se ovo silno blago? 

Dakle bujrum, gospodo galamđžije! 


U 


IV. Klevetnici pred sudom. 

Već su doduše u stvari Hoensbroechovoj su¬ 
dovi imali posla, no to je bilo zapravo natječaj 
za nagradu a ne prava sudbena parnica. Dva 
krivična procesa u pitanju isusovačkog morala 
pojaviše se tek godine 1927. odnosno 1928. i to 
ponajprije 

u Norveškoj. 

Još od početka Luterove t. zv. reformacije 
bio je u toj zemlji Isusovcima boravak zakonom 
zabranjen. Posljednjih pak godina stalo se ra¬ 
diti oko toga, da se taj zakon dokine, a to je 
bila najzgodnija prilika, da se obnove stare pje¬ 
sme i stare klevete o isusovačkom moralu. Ovaj 
put je glavnu riječ vodila jedna žena, gospođa 
Marta Steinsvik. Obranu Isusovaca pred javno¬ 
šću preuze vlč. g. Celestin Riesters, župnik u 
Kristiansanđu (grad u južnoj Norveškoj, oko 
16.000 stanovnika), pobijajući osvađe gđe Stein¬ 
svik i nazivajući je lažijivicom. Gđa Marta tuži 
župnika Reistersa sudu, biva radi uvrede po¬ 
štenja. Na određeni dan, 18. siječnja 1928., 
župnik Riesters pozvan, da se brani, govorio 
je pred sudom kroz tri sata, ispoređivao je mje¬ 
sta sv. Alfonza Liguori-a (osnivača reda Re- 
demptorista i prijatelja Isusovaca) i drugih pi¬ 
saca navedena od gđe Steinsvik s autentičnim 
tekstovima i sjajno joj dokazao, da iznosi laži 
i klevete proti katoličkom kleru i katoličkoj Cr¬ 
kvi. Gđu Steinsvik branio je protestantski pro¬ 
fesor Dr. Ihlen, a župniku Riestersu pomagao 
kao stručnjak Dominikanac vlč. g. Lutz. Sutra¬ 
dan, 19. siječnja, bi od nekatoličkih sudaca do¬ 
nesena osuda, kojom se župnik Riesters progla¬ 
su je nevinim, a gđa Marta Steinsvik osuđuje da 
snosi parbene troškove. Gđa Marta uloži utok 
na više sudište, a ono 24. studenog potvrdi pra¬ 
vorijek suda u Kristiansanđu; nova žalba na 

najviše sudište donijela je gđi Steinsvik tu ko¬ 
rist, da je ono dne 31. prosinca snizilo iznos, 
parbenih troškova, ali je u samoj stvari potvr¬ 
dilo osudu prvostepenog suda. Međutim to je 
bila rasprava o isusovačkom moralu uopće. Ne¬ 
kako u isto vrijeme vodio se 

u Madžarskoj 

proces, kome je podloga bilo specijalno pitanje,, 
da li je načelo: svrha posvećuje sredstva isuso¬ 
vačka svojina. Evo kako je došlo do tog proce¬ 
sa, i koji mu je bio rezultat. 

Godine 1927. prigodom neke sudbene ras¬ 
prave u Budimpešti advokat i publicista Div 
Deziderije Polonyi, imenom katolik a inače libe- 
ralac i vjerojatno slobodni zidar, održao je ođu- 
lji govor protiv Isusovaca, obijedivši ih starom 
i poznatom klevetom, da je njihova svojina i de¬ 
viza: svrha posvećuje sredstva. Kad je ta stvar 
bila objavljena u novinama, ustade na obranu 
Isusovaca preč. g. Dr. Julije Czapik, tajni komor¬ 
nih Nj. Svetosti i suradnik lista »Magyar Kul¬ 
tura«, te privatnim pismom pozove advokata 
Polonyi-a, da opozove svoju izjavu. Ovaj prilično 
drsko odgovori na to pismo, a tada Dr. Czapik 
objelodani cijelu stvar u listu »Magyar Kultura« 
i nazove dra Polonyi-a lašcem i klevetnikom, i 
njega i sve one, koji će opetovati tu podvalu pro¬ 
tiv Isusovaca. Dr. Polonzi uvrijeđen tuži Dr. 
Czapika sudu. Parnica započe 20. siječnja 1928.. 

Dr. Czapik je priznao, da je napisao članak,, 
radi kojeg je optužen, ali veli da nije uvrijedio 
poštenje tužitelja Dra Polonyi-a, jer je ono, što 
je Dr. Polonyi ustvrdio o Isusovcima prosta laž. 
Poziva se na općenito uvjerenje kulturnog svije¬ 
ta; kad bi tvrdnja Dra Polonyi-a bila istinita, 
kako je moguće i pomisliti, da bi Crkva dopušta¬ 
la djelovanje Isusovaca? Istina je samo to, da su 
se slične laži i prigovori o Isusovcima češće po¬ 
navljali, i da je ovo pitanje već davno riješeno, 
da je »r e s j u d i c a t a«, naime god. 1905., kad 



je vrhovni sud u Kolnu ustanovio, da se ne mo¬ 
že dokazati inkriminirana teza protiv Isusovaca. 

Tužitelj, dotično njegov branilac, ostaje kod 
svoje tvrdnje i navodi druge neke uobičajene 
osvade proti Družbi Isusovoj: restrictio menta- 
lis, probabilizam, te kako su bili često protjerani 
iz katoličkih zemalja i kako je sam papa 
K 1 e m e n t XIV. ukinuo isusovački 
red i t. d. ;|: ) 


*) Ne možemo posve mimoići ovu primjedbu o 
Elementu XIV., 'ali ćemo se samo ukratko na nju 
osvrnuti. Odgovaramo 1. neizravno: a) zašto se- 
protivnici isusovački pozivlju na jednog j e d i- 
nog papu Elementa XIV., koji je red isusovački, 
ukinuo, a n 'ena 19 (odnosno 29) papa prije njega 1 
10 pa.pa poslije njega, koji su -Družbu Isusovu odo¬ 
brili, hvalili, pomagali, štovali i cijenili? — b) ako 
je, đato non concesso, isusovački red u ono doba 
i zaslužio, da -bude ukinut, -slijedi li, da ga treba i 
sada ukinuti? — c) je li za naš vijek mjerodavno 
mišljenje pokojnog Elementa XIV. ili pak slavno 
vladajućeg Pija XI.? 

2. i zr a v-no: a) Element XIV. ukinuo je Družbu 
Isusovu ne radi njezine- zle nauke, nego misleći da 
ona više ne d-o-nosi željenih plodova za Crkvu, da 
će tako povratiti mir u kršćanskom svijetu, i vođen, 
nekim drugim razlozima razboritost i- 
k o r i s t i -za Crkvu (jasno izrečeno u breveu »Domi¬ 
nu s ac Redemptor« od 21. VII. 1773). Razlozi -su dakle ne 
-doktrinalne i -moralne naravi, nego izvanjski discipli¬ 
narni, radi oportuniteta. A ni ove razloge — -koji 
bi bez sumnje mogl-i baciti neku ljagu na D. I. — 
nisu usvajali ni Eleiruentov pređišasmik Element XIII., 
ni njegov nasljednik Pijo VI. — b) Tri godine je 
Element -čekao na ukinuće -D. I., a kad ga je pod 
pritiskom sa raznih strana, izveo, rekao je: »Gompul- 
sus feci — učinio isam prisiljen«, te je_po svjedo¬ 
čanstvu savremenika sv. Alfonza iLiguori-a -b-io vrlo- 
uznemiren i žalostan, i tako pokazao, -da je i sam 
nezadovoljan sa svojim- postupkom. — Napokon c) 
ako je D. I. bila god. 1773. jednim breve-om dola-, 
nuta, bila je igod 1814. jednom svečanom bulom 
Pija VII. »Sollicitudo ominium ecelesiarum« sjajno, 
uspostavljena. U toj buli veli Pijo VII., da bi po¬ 
činio zločin (»gravissimi criminis im conspectu Del 
reos Nos esse crederemus«), kad ne bi uspostavio, 
isusovački red. 


Obiteljska knjižnica 

Jo sip Golubić 

Zagreb, Remetinec 2 


Opseg i zamašaj same stvari, koja je zala¬ 
zila u vjersko i povjesno područje, iziskivao je 
a isto tako i obje stranke zaželjele su, da se 
pozovu stručnjaci u ovim pitanjima. Dr. Polonyi 
je za sebe izabrao dva nekatolička svećenika, do- 
čim je Dr. Czapik prepustio izbor svojih struč¬ 
njaka rektoru peštanskog državnog sveučilišta. 
Sud je potvrdio izabrane stručnjake, te su stran¬ 
ke bile zastupane ovako: 

Tužitelj: Dr. Pol6nyi; njegov odvjetnik ži¬ 
dovski socijalni demokrat Dr. Vambery; struč¬ 
njaci: Szimonides, bivši luteranski pastor, i 
Zovanyi, bivši kalvinski propovjednik i profe- 
soi. Obojica su ova bili poznati kao slobodoumni 
pisci te su ih njihove konfesije riješile službe, 
jer su zanijekali božanstvo Kristovo. 

Optuženi: Dr. Czapik; njegov branitelj Dr. 
Hindy; stručnjaci: Dr. Wolkenberg > , profesor 
morala , i Dr. Alđassy, profesor povijesti. 

Sudski senat: Dr. Schađl, predsjednik; Dr. 
Eigner i Dr. Piacsek, suci. Predsjednik katolik, 
suci nekatolici. 

Raspravljalo se na pet sjednica*). Navest 
ćemo ovdje samo nekoje važnije točke, što uže 
spadaju na naš predmet. 

Dr. V olkenb.erg: iz povijesti reda Isu¬ 
sovaca .ne može se utvrditi, da je teza »finiš 
sanetificat media« ikada bila geslo ili vodeća 
ideja Isusovaca. »Finiš sanetificat media« je 
apsurdna teza za onoga, komu je jasan odnošaj 
između svrhe i sredstva. U tu svrhu morao bi 
nabrojiti najveća teološka djela. Najviše citi¬ 
ram iz djela onih učenjaka, s kojima se služe 
bogoslovi. Po sv. Augustinu: ako sredstvo po 
sebi znači zlo, ne smije se upotrijebiti pa ni u 
dobru svrhu. To ispovijedaju Isusovci. Po sv. 
Tomi: zlo nastaje manjkam kojega komponenta. 


*) Opširnije o toku parnice Memorabilia S. I. 1927, 
str. 229 i si.; Katolički List 1928, broj 13., 14.. 15. iz 
kojeg posuđujemo ove podatke. 


Takav je na pr. komponent, ako kod postignuća 
cilja upotrebljavamo neispravna sredstva. 

Ovo je fundamentalna teza ne samo kato¬ 
ličke Crkve i reda Isusovaca, nego svake kon¬ 
fesije i svakog morala. 

Expert citira razne autore, po kojima je 
svaki čin neispravan, ako je neispravan ma i 
samo jedan motiv ili komponenat čina. Neki od 
ovih autora su Isusovci, neki nijesu, pa tim do¬ 
kazujem, da nema razlike između moralke ka¬ 
toličke Crkve i između reda Isusovaca; stoga 
je isključeno, da redovnička naučavan ja izađu 
iz okvira nauke i morala katoličke Crkve. Uči¬ 
telji ovakove vrsti brzo otpadnu sa živog tijela 
Crkve, jer oportunizam ili utilitarizam, koji je 
postavio princip »finiš sanetificat media«, stoji 
u golemoj opreci s moralkom katoličke Crkve. 
Pogrešna je teza: Crkva je intaktna i hvalevri¬ 
jedna, ali Isusovci su krivci; Crkvu ne diramo, 
ali osuđujemo Isusovce. To je neozbiljna smica¬ 
lica, da se prikri je prava namjera. 

»Svrha posvećuje sredstva« nabačena _ je 
glossa, kojoj manjka historijski dokaz i živa 
težina. Ne može se odličan i zaslužan red. sta¬ 
viti u frontu prama Crkvi, ne može se zamisliti 
mogućnost, da bi Crkva u svome okviru trpila 
korporaciju, koja naučava »moral insanity«. 
Red, o kojemu je govor, _ tako j e moćan, da 
danas broji oko dvadeset tisuća članova, od ko¬ 
jih 2500 rade u misijama, dok su mnogi čla¬ 
novi odlikovani najvišim crkvenim odlikova¬ 
njem. Citira P a u 1 s e n a, koji veli, da red 
Isusovaca naravno ne sastoji od samih svetaca, 
ali ni od samih zločinaca: on sastoji od ljudi- 
Velikih neprijatelja ima samo zato, jer je red 
pokazao velika djela i uspjehe. Crkva i red Isu¬ 
sovaca imadu istu sudbinu, šesdeset i osam 
semestara predajem kao profesor, pa me ova 
prošlost ovlašćuje konstatirati, da optužba nije: 


kadra iz 30.000 jezuitskih djela iznijeti jedan 
pasus u dokaz, da je teza »finiš sanctificat 
media« u istinu teza Isusovaca. 

Dr. . Aldassy, govoreći o neprijateljstvu 
svjetovnih vladara prema Isusovcima, kaže: 

Franjo Rakoczi god. 1705. protjerao je Isu¬ 
sovce samo zato, jer se ni jesu htjeli otcijepiti 
od austrijsko-češke ređodržave; poslije mu je 
bilo žao, pa je u progonstvu u Rodostu mnogo 
pisao o vrsnoći Isusovaca, što više, ispovjednik 
niu je bio Isusovac. Nikola Zrinjski bio je u 
najboljim odnosima s Isusovcima; tko protivno 
tvrdi, taj mistificira javnost. 

Dr. P o 1 6 n y i: da li je istina, da su i ka¬ 
tolički vladari napadali Jezuite ? Da li su se ovi 
napadaji ticali Crkve katoličke. 

Dr. A 1 d a s s y: na primjer kralj Filip bio 
je katolik, ali je proganjao Isusovce ne zbog 
moralke, već iz političkih razloga. 

Dr. P o 1 6 n y i: osnovna deviza M a c h i a- 
Veli-ja bila je »finiš sanctificat media«. Može 
li g. expert navesti jednoga Isusovca, koji je 
radi toga prigovorio Machiaveliju. 

Dr. Aldass y: iz toga nikako ne slijedi, 
'da su se Isusovci poistovjetovali s Machiaveli- 
■jem !*) 


*) U ostalom- možemo smjesta navesti nekoliko 
Isusovaca, koji odlučno i jasno prigovaraju Machia- 
velliu. Tako n. pr. u svojim školskim priručnicima: 
Geny, Lahr, Cathrein. .Ovaj posljednji veli: »Apsurda 
est doctrina Machiavellismi... Absurđa quoque : est 
đist.nctio inter moralem puMica.m et iprivatam...« 
Time je valjda ipak dosta jasno izraženo prigova¬ 
ranje, ako se za jedinu tvrdnju (ovdje iMacbđavelli- 
evu) kaže, da je absurdina. Ako je po volji, mogli 
bismo lako navesti još 50 prigovaratelja. 


Dr. P o 1 6 n y i: još jedno pitanje molim! 

_Zašto je nastala svuda uzrujanost, gdje god 

su se nastanili Isusovci? 

Dr. A1 d a s s y: uzrujavali su se samo. sla- 
bići, jer su se bojali velikog ugleda Crkve i jer 
su Isusovci bili najjači stupovi autoriteta Cr¬ 
kve. 

Pri kraju rasprave dobivaju riječ tužitelj i 
tuženi. Dr. Czapiik među ostalim veli: 

Slavni senate! Svećenik sam, pa sam dužan 
braniti svoju Crkvu. Ali ja bih to učinio bez 
obzira na tu okolnost, već i s razloga, jer sam 
duboko uvjeren o uvredi nanesenoj redu Isuso¬ 
vaca, uvjeren sam da branim istinu i pravdu, 
kada sam ustvrdio i tvrdim, da je dr. PoIonyi 
klevetnik. Glavni tužitelj preuzeo je na sebe 
dužnost dokazati, da su Isusovci u prošlosti in- 
krimirani princip »cilj posvećuje sredstva«. ne 
samo branili, već ga u cijelosti prihvatili i u 
praksi provađali. Stanoviti krugovi htjedoše 
poništiti prestiž ovog odličnog crkvenog reda, 
pa je to jedini razlog, što danas sjedim na op¬ 
tuženičkoj klupi. Insinuiram je princip po sebi 
nemoralan, pa je po protestantskim učenjacima 
uglavljeno, da ga Isusovci ni jesu nikada usvo¬ 
jili, ni priznali; to je valjan zaključak cijele ove 
rasprave. Do danas imađe oko 80.000 jezuitskih 
djela, pa optužba nije bila kadra iz ovog ogro¬ 
mnog materijala iznijeti konkretne dokaze za 
svoju tvrdnju. Dokazali smo zastupnicima op¬ 
tužbe, da citirane tekstove ili ne razumiju ili 
slabo razumiju, jer su laici u tumačenju latin¬ 
skog teksta. Potpuno znanje latinskoga jezika 
i stila crkvenoga je Ahilova peta u dokazivanju 
istine. Mizerabilna ova okolnost utvrđena je kod 
zastupnika optužbe i njihovih experata, pa je 
sama ova okolnost dostatna za prosuđivanje 
objektivne istine. 

Poštovani će Senat suditi na temelju iska¬ 
za zaprisegnutih strukovnjaka; to je i pravo, 

jer je ovo predmet znanstveni. Potrebno je sto- 
& a v objasniti znanstvenu spremu experata op¬ 
tužbe i obrane. Profesor đr. Z o v a n y i, expert 
optužbe, nije stručnjak u povijesti katoličke 
Crkve. On je profesor-protestant, pa ga je pro¬ 
testantska crkva riješila njegove službe. Dr. 
SJ m o n i d e s, expert optužbe napisao je djelo 
»život Isusov«; radi toga je riješen svećeničke 
službe. On je osim toga tajnik kluba socijalnih 
demokrata. Optužba je svoje experte sama iza¬ 
brala, umjesto da je to prepustila samome se¬ 
natu. Nasuprot experte obrane izabrao je rek- 
toi sveučilišta; Dr. Volkenberg’ i dr. Aldassy 
piofesori su povijesti katoličke vjere i moralke 
preko šezdeset semestara. Kada bi moji đaci to¬ 
liko znali u crkvenim i vjerskim pitanjima, ko¬ 
liko je utvrđeno bod optužbe i njenih stručnja¬ 
ka, bezuvjetno bi ih morao srušiti na kolokviju. 
Apostoli su bili svi jesni istine, koju su zastu¬ 
pali, te su stajali vedra čela pred sudom; i ja 
stojim podignute glave, pak molim, da me Se¬ 
nat riješi svake krivnje. 

OSUDA. 

_ Budapeštanske novine donašaju, da u ve¬ 
likoj dvorani sudbenog stola od pamtivijeka nije 
bilo toliko publike, kao na dan proglašenja osu¬ 
de, 16. veljače. Redarstvo je jedva održalo red 
na hodniivu, dvorana i galerije dupkom pune 
najođličnijih intelektualaca svjetovnih i crkve¬ 
nih predstavnika, ozbiljnost na licima sviju 
odaje važnost i epohalni značaj današnjega da¬ 
na. U pol 12 ulazi veliki senat sudbenog stola, 
te u prisuću optužbe, obrane i experata usred 
grobne tišine predsjednik dr. Schadl proglašuje 
osudu: 

Kr. sudbeni sto! okrivljenika đra Julija Ca- 
pika rješava krivnje klevete i uvrede poštenja, 
a obvezuje glavnog tužitelja, dra Deziđerija Po- 
16ny-ja, da plati jednu tisuću pengd-va odvjet¬ 


niku dru Zoltanu Hindy, osim toga jednu stoti¬ 
nu pengo-va izdavatelju revije »Magyar Kul¬ 
tura«. 

Razlozi: 

Kr. sudbeni stol morao se je baviti sa dva 
gledišta. Najprvo je trebalo odlučiti, da li poči- 
nja klevetu onaj, koji ustvrdi, da je »finiš san- 
ctificat međia« bio princip Jezuita? 

Kr. sudbeni stol je pronašao, da se ovako- 
vom tvrdnjom može počiniti kleveta, jer znači, 
da je slobodno u interesu dopuštenog cilja upo¬ 
trijebiti nedopuštena sredstva. 

Kad bi dakle to bilo geslo Jezuita, značilo 
bi, da red Jezuita ne bira sredstva u postignuću 
cilja, ma bila ona nemoralna. Pripisivati ovo 
Isusovcima je uvreda i osramoćen;e reda, jer 
ga u slučaju istinitosti izlaže javnom preziru. 

Drugo gledište, kojim se je sudbeni stol 
morao baviti i odlučiti, bilo je: da li je pomenu- 
to geslo bio princip reda Isusovaca, da li ga na¬ 
učava, slijedi i izvađa, — jer ako je istina, tada 
kleveti nema mjesta. 

Dokaz istine proveden je na temelju poda¬ 
taka i razlaganja stranaka i njihovih experata. 
Stranke i experti složili su se u tom, da Isusov¬ 
ci načelo »Cilj posvećuje sredstva« ni jesu nika¬ 
da i nigdje pismeno naučavali ili širili, ali u sve¬ 
mu drugomu su struke i strukovnjaci u potpu¬ 
noj opreci. Kr. sudbeni stol morao je po tom bi¬ 
rati između dva stručna mišljenja, da jedno od 
ovih usvoji. Odluka je pala u prilog okrivljeni¬ 
ka. Okrivljenik i njegovi experti su pri rješa¬ 
vanju naglo nadošlih i neočekivanih upita i ob¬ 
jekcija glavnog tužitelja pokazali najpreciznije 
razumijevanje stvari, takovo, kakovo se po nji¬ 
hovoj znanstvenoj spremi od njih i punim pra¬ 
vom očekivalo. Naprotiv, kod glavnog se tuži¬ 
telja i njegovih experata stvarnost i prihvatlji¬ 
vost mišljenja očitovala u manjoj mjeri. Dr. Zo- 

vđnyi,. profesor protestantske crkvene povije¬ 
sti, nije pokazao adekvatan znanstveni nivo u 
pitanjima povijesti katoličke Crkve naprama 
učenjačkoj spremi prof. dra Alddssy-ja, inve- 
stigatora katoličke crkvene historije. Ali ap¬ 
strahirajući od ovoga, pokazao je vis-a-vis Je¬ 
zuitima i katoličkoj Crkvi takovu zaguljenost, 
da postoji opravdana sumnja o ispravnosti nje¬ 
govog stručnog mišljenja. 

Dr. Simonides jednostavan dušobriž¬ 
nik. protestantski, nije profesor moralke, po 
sebi ne isključuje mogućnost strukovnjaka u 
pitanjima moralke; ali ipak — usporedivši ga 
sa. sveučilišnim profesorom moralke, drom Vol- 
kenbergoin, — nije se mogao prihvatiti bez pri- 
držaja za experta struke. 

Doktrinalna sprema glavnog tužitelja, dra 
Polonyi-ja u parničnom predmetu stoji u podre¬ 
đenom odnošaju prema znanstvenoj gotovosti 
optuženoga- dra Capika, budući da je sam pri¬ 
znao,, da se ovim pitanjem intenzivnije počeo 
baviti onda, kada se parnica približila kraju. Po 
njegovom ličnom mišljenju i priznanju: da u 
ovome pitanju ne mogu odlučiti njegovi usko- 
okvirni pojmovi, — konstatuje se, da je u toku 
parnice u par navrata dao jasan izraz pristra¬ 
nosti u prosuđivanju djela Isusovaca, stoga je 
zavrijedio, da se njegova razlaganja posmatra- 
ju sa stanovitom mjerom nepovjerenja. 

Ali senat sudbenog stola morao je prihva¬ 
titi stanovište obrane još iz ovih razloga. Op¬ 
tužba i njezini strukovnjaci povadiše iz tisuću 
i tisuću isusovačkih djela samo nekoje manje 
dijelove, za koje je obrana dokazala, da su ne- 
tačni, okljaštreni, iz cjeline istrgnuti, apokrifno 
citirani ili loše prevedeni, koji šta više, — ne 
spadaju na predmet. Obrana je utvrdila, da je 
na pr. teorija ^slijepe poslušnosti, takozvana 
»poslušnost lješine« nikla iz nepoznavanja pra¬ 
vila reda Isusovaca, a iz manjkavog, po exper- 

tima optužbe prinesenog teksta proizlazi, da se 
t. zv. »crno-bijela poslušnost lješine« odnosi 
isključivo na dogmatička pitanja. — Uspjelo je 
obrani ustanoviti i to, da se slučaj kineskih mi¬ 
sionara nije ticao negacije osnovnih načela vje¬ 
re, već samo poštivanja narodnih običaja. Do¬ 
kazano je po obrani, da rezervacija mentalna, 
probabilizam i kazualizam ni jesu oznake jezuit¬ 
ske moralke, da porezna prijevara nije jezuitski 
moral, da iz nabrajanja raznih stepena krađe 
nikako ne slijedi načelo »Cilj posvećuje sred¬ 
stva«. . 

Obrana je dokazala, da kriva zakletva nije 
nauka Isusovaca, da progon heretika, smrtna 
kazna i umorstvo kralja nije praksa Isusovaca 
upravo tako, kao što nije luteranska ni kalvini¬ 
stička, akoprem je i optužba priznala, da su Lu- 
ter i Kalvin naučavali slične teze. Obrana je 
protumačila optužbu, da protivnici uopće ni jesu 
na čistu s latinskim tekstom, i da je papinski 
dekret svojevremeno ukinuo red ne zbog ne¬ 
moralne nauke, niti zbog toga, kao da je red 
došao u sukob s općim uvjerenjem katoličke Cr¬ 
kve. Obrana je razjasnila, da su Rranju Ra- 
koczija II. vodili politički uzroci, kada je postu¬ 
pao protiv Isusovaca. Okrivljenik i njegovi ex- 
perti dokazaše, da su Jezuitima podmetnuta 
načela još davno prije njih naučavali učenjaci 
i pisci prijašnjih vi jekova. Experti obrane imali 
su odvažnosti priznati, da je i među Isusovcima 
bilo, koji su zašli na stramputicu, pa da je pri¬ 
rodno, da se za pojedinačne slučajeve ne može 
učiniti odgovornim cijeli red isusovački. 

Slaba je strana optužbe, da kada iz više 
hiljada jezuitskih djela citira bilo okljaštreno, 
bilo lošim prijevodom, — ne razlikuje pojedin¬ 
ca Isusovca od reda Isusovaca, već generalizira, 
a to je nepravedno. 

Optužba je pustila iz yida okolnost, da su i 
ćudoredni principi raznih vremena podvrgnuti 
bili promjenama, tako, da je nekada moglo biti 


dopušteno ono, što se danas zabacuje. Veliki 
dio protestantskih učenjaka smatra klevetom 
tvrditi, da je »cilj posvećuje sredstva« parola 
Isusovaca, ali optužba s tim nije računala, kao 
ni s tim, da je red Isusovaca danas od države 
i crkve priznata organizacija, što sigurno nebi 
bilo, kad bi se njihova nauka protivila zakoni¬ 
ma ćudoređa i javnog poretka. Stanovište je op¬ 
tužbe neodrživo, jer dokazni materijal crpi iz 
nesistematski povađenih, dijelom okljaštrenih, 
lošim prevodom zamršenih i nerazumljivih po¬ 
dataka, — ne mareći, da li su citati ozbiljni i 
potpuni. Ovaj je postupak neodrživ i s razloga,, 
jer pruža priliku opsipati red Jezuita množinom 
neosnovanih prigovora pred cijelom javnosti. 

Kr. sudbeni stol smatra dokazni postupak 
dovoljnim za sticanje uvjerenja, da prigovori, 
predbačeni redu Isusovaca ne odgovaraju istini 
i da »cilj posvećuje sredstva« nije princip Isu¬ 
sovaca, Iz toga pak proizlazi, da tko ovo načelo 
ipak pripisuje i pođmiće Isusovcima, taj kleve¬ 
će. Glavni je tužitelj dakle klevetao, pa ga okriv¬ 
ljeni pravom nazivlje klevetnikom, što više, što 
bi po uvjerenju kr. sudbenog stola kleveta po¬ 
stojala i u slučaju dokazane inkriminirane tvrd¬ 
nje, ako ju je dotični izrekao s namjerom, da 
uvrijedi. — Pošto je nesumnjivo, da je đr. Po- 
lonyi imao namjeru vrijeđati red Isusovaca, 
imade se dokaz istine smatrati uspjelim u pri¬ 
log okrivljenoga. 

Tim je parnica slobodnih zidara proti Isu¬ 
sovcima završena veličajnom pobjedom Isuso¬ 
vaca. Ne mijenja na stvari ništa, što je optužba 
najavila priziv protiv ovoga remek-đjela suda¬ 
čke rutine. Okrivljeni je obasipan sa svih stra¬ 
na čestitkama i cvijećem, dočim spram Polo- 
nyi-a padali su poklici: Dolje izdajica! Vi ste- 
katolik ?. Otac Vaš okrenuti će se u grobu! Sti¬ 
dite se! 


Nakon svega ovoga inteligentnu i poštenu 
čovjeku je jasno, da načelo »svrha posvećuje 
sredstva«, ako se odnosi i na zla sredstva, 
jest nemoralno, machiavelističko, bezbožnič- 
ko. Nijedan Isusovac nije tog načela na¬ 
učavao, nijedan se Isusovac njega ne drži u 
praksi. Vrlo su ga mnogi Isusovci stvarno zaba¬ 
civali u svojim knjigama; ne kažemo svi, jer svi 
nisu uopće ni pisali baš o ovoj stvari. Mnogi 
su ga jasnim riječima osudili , kao prije nave¬ 
deni i kao P. Cathrein, kad kaže: »Krivo je ono 
načelo: svrha posvećuje sredstva«, ako se razu¬ 
mijeva i o zlim sredstvima. Ne samo pape, ne 
izuzev ni Klementa XIV., biskupi i uvažene ka- 
toličke ličnosti, nego ni objektivni inovjerci nisu 
to načelo pripisivali Isusovcima. Razne sudske 
rasprave pokazale su, da ono nije svojina reda 
Družbe Isusove. 

Zato pripisivati Isusovcima kao njihovu 
nauku i njihovu devizu: »cilj posvećuje sred¬ 
stva«, znači glupo ili zlobno pjevati onu staru, 
posve neosnovanu pjesmu, znači klevetati isu¬ 
sovački red i narod zavoditi. 

A kleveta je nečasno sredstvo, Božjim 1 
naravskim zakonom zabranjeno, i svaki Jugo¬ 
slaven, koji drugoga kleveće, nanose »ako sa 
naročitim ciljem ide na to da uništi dobro ime 
oklevetanog lica« — makar on ne vjerovao n 
Boga i ne držao do svog poštenja — griješi proti 
državnom zakonu, koji u § 801. Krivičnog zako¬ 
nika smatra klevetu krivičnim djelom a za kle¬ 
vetnika određuje zatvor i novčanu kaznu. 

Tko su Isusovci? 

Red isusovački ili »Družbu Isusovu«, 
isusovačke odgojne metode, rad i djelo¬ 
vanje isusovaca kod nas i po svijetu, 
najznamenitije naše isusovce najbolje 
ćete upoznati iz knjige 

.Travnička 

Spomenica". 

Pisac je Isusovac O. Zabeo, dugogo¬ 
dišnji profesor gimnazije u Travniku. Na 
travničkoj gimnaziji isusovci rade već 
50 godina. 

Knjiga stoji s poštarinom 65 Din., a 
razašilje je odmah: 

AKADEMIJA REGINA APOSTOLORUM 

Sarajevo, — Koroščeva 15./I. kat. 



Uprava Glasnika 
Presvetog Srca Isusova 

Zagreb, Palmotićeva ulica broj 31. 



Din. 

I. Molitvenici: 

Srce Isusovo, spasenje naše, obič. uvez . 20.— 

Kongreganist, običan uvez.10.— 

Kongreganistica, običan uvez ..... 10.— 

II. Pripovijesti: 

Zakletva Huronskog poglavice .... 8.— 

Mercedarijeva osveta.4“ 

Vjerni sin Sidija.. 3.— 

Kraljičin bratić.4.—■ 

Dani srećom obasjani.6.— 

Dani srećom obasjani, ljepši vez . . . 8.— 

III. Nabožne knjige: 

Sv. Ivan M. Vianey.25.— 

Milosna devetnica sv. Franje Ksaverskog . 4.— 

Vojska Srca Isusova.4.— 

»želiš li svoju sreću« ili Zvanje . . . . 5.—. 

Spasi dušu svoju.3.— 

Da li bih u svećenike.5.—- 

Sveta Ura ili Ura klanjanja pred Presvetim . 3.— 

Manete in dilectione mea.5.— 

Utjeha Srcu bolnom.4.— 

Nova Manreza.30.— 

Svete Rane Isusove.5.— 

Zvijezda mora.10.— 

Put Križa..2.— 

Sveta Ispovijed.2.— 

IV. Životopisi: 

BI. Bobola, mučenik D. 1.5.— 

BI. Klaudij de la Colombiere ..... 3.— 

Josip Kundek.5.— 

Dva Kristova viteza, brošir. . . . . . 5.— 

Dva Kristova viteza, platno obični vez . . 10.— 







Din. 

Sv. Alojzije Gonzaga, u platno uvezan . 20.— 

Sv. Alfons Rodriguez.12.—- 

Sv. Ivan Berchmans . '.5.— 

Sveci i blaženici Družbe Isusove . . . 15.— 

Sv. Robert Bellarmin D. 1.5.— 

V. časopisi i kalendari: 

Glasnik Presv. Srca Isusova, godište cijelo 15.—■■ 
Katoličke Misije, cijelo godište .... 10.— 

Vjesnik Marijinih Kongregacija, cijelo god. 10.— 

život, cijelo godište.50.— 

Kalendar Presv. Srca Isusova i Marijina . 10.— 

Misijski Kalendar.. . . . 10.— 

VI. Razno: 

Svetost Crkve u dvadesetom vijeku . . . 5.— 

Povijest katoličke crkve.10.— 

Misli natražnjaka.5.— 

Katolička akcija.8.— 

Muž i žena, drugo izdanje.4.— 

Pjesme o malom Isusu.6,— 

Četrnaest pjesama sv. Terezije Maloga Isusa 5.— 
Marijina Kongregacija radnika .... 5.— 

čist naraštaj.5.— 

Svjetovni nazor.5.— 

Naša najveća potreba.5.— 

Kako ću odgojiti svoje dijete.4.— 

Zagreb, slikovnica.4.— 

Upisnice u Djevojačko društvo .... 2.— 

Upisnice u Apostolstvo molitve .... 1.— 

Zastupnici modernih znanosti i vjera . . 3.— 

Uznik, pripovijest.5.— 

Vanino M.: VRELA I PRINOSI za povijest 

isusovačkog reda.100.— 

Isusovci i stara pjesma: svrha posvećuje 

sredstva .2.—- 


Sve ovo dobije se u samostanu oo. Isusovaca u 
Sarajevu, čemerlina ul. 9. ili izravno kod Uprave 
Glasnika Presv. Srca Isusova, Zagreb, Palmotićeva 
ulica 31. 

